**ZMLUVA NA DODANIE TOVARU**

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

ZMLUVNÉ STRANY

**Objednávateľ:**  ......................................................

Sídlo: ......................................................

Zastúpený: ......................................................

Zapísaný: ......................................................

IČO: ......................................................

DIČ: ......................................................

IČ DPH: ......................................................

Bankové spojenie: ......................................................

IBAN: ......................................................

Kontaktná osoba: ......................................................

Telefón, e-mail: ......................................................

(ďalej len „objednávateľ“)

**Dodávateľ**: ......................................................

Obchodné meno: ......................................................

Sídlo: ......................................................

Zastúpený: ......................................................

IČO: ......................................................

DIČ: ......................................................

IČ DPH: ......................................................

Bankové spojenie: ......................................................

IBAN: ......................................................

Reg. č. z Obchodného registra ......................................................

Telefón, e-mail: ......................................................

 Osoba oprávnená konať vo veciach technických ......................................................

 (ďalej len "Dodávateľ)

**Preambula**

Táto zmluva sa uzatvára ako výsledok verejného obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2020, v platnej aktualizácii, na predmet zákazky s názvom **„Mobilný kurín“.**

1. **Predmet zmluvy**

Dodávateľ sa zaväzuje na vlastné náklady a riziko dodať pre Objednávateľa tovar **„Mobilný kurín“** (ďalej len „predmet zmluvy“) a to v rozsahu a za podmienok určených v tejto zmluve, na základe Cenovej ponuky **zo dňa .....................** a technickej špecifikácie, ktorá tvorí Prílohu č. 1 tejto zmluvy.

1. **Cena**

Cena za predmet zmluvy je stanovená dohodou zmluvných strán v sume:

|  |  |  |  |  |
| --- | --- | --- | --- | --- |
| **P.č.** | **Názov predmetu zákazky** | **Počet ks** | Cena spolu bez DPH | Cena spolu s DPH |
| 1. | **Mobilný kurín** | 1 |  |  |

1. **Platobné podmienky**
2. Cena podľa čl. II tejto zmluvy bude Dodávateľovi zaplatená zo strany Objednávateľa nasledovným spôsobom:
3. v prípade zálohovej faktúry - do 15 dní odo dňa prijatia zálohovej faktúry. Objednávateľ umožňuje vystaviť zálohovú faktúru do výšky **max. 35 %** z celkovej ceny za predmet zmluvy.
4. po riadnom dodaní predmetu tejto zmluvy, a to na základe faktúry, ktorú je Dodávateľ oprávnený vystaviť do 5 dní po protokolárnom prevzatí predmetu zmluvy, so splatnosťou faktúry 30 dní od termínu protokolárneho prevzatia predmetu zmluvy.
5. Zmluvná cena bude Objednávateľom uhradená prostredníctvom bezhotovostného prevodu finančných prostriedkov na bankový účet Dodávateľa uvedený v záhlaví tejto zmluvy, pričom za okamih uhradenia príslušnej čiastky sa považuje odpísanie čiastky z bankového účtu Objednávateľa v prospech bankového účtu Dodávateľa.
6. V prípade, že faktúra Dodávateľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Dodávateľovi v lehote do 7 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.
7. V Zmluvnej cene sú zahrnuté všetky náklady súvisiace s dodaním predmetu zmluvy.
8. **Čas plnenia**
9. Termín dodania tovaru, tj. dodanie, inštalácia a spustenie do prevádzky je **do 31.8.2025** odo dňa odoslania objednávky objednávateľom elektronickou formou (e-mailom).
10. Zmluvný termín uvedený v čl. IV bod 1. zmluvy je termín najneskoršie prípustný a neprekročiteľný s výnimkou zásahov spôsobených vis mayor. V prípade, že sa počas plnenia predmetu zmluvy vyskytnú okolnosti nezavinené Dodávateľom alebo Objednávateľom (vyššia moc,) pre ktoré bude ohrozený termín plnenia, bude tento posunutý o dohodnutý interval.
11. **Záručná doba a záručný servis**
12. Dodávateľ poskytne na predmet zmluvy záruku minimálne **12 mesiacov** odo dňa uvedenia do prevádzky.
13. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Dodávateľovi.
14. Dodávateľ sa zaväzuje vykonávať záručný aj pozáručný servis na predmete zmluvy.
15. Dodávateľ sa zaväzuje reklamáciu bez zbytočného odkladu posúdiť a vybaviť pri súčasnom dodržiavaní lehôt podľa všeobecne záväzných právnych predpisov. Dodávateľ sa zaväzuje, že v záručnej dobe v prípade poruchy zabezpečí minimálne nepretržitý telefonický servis. V prípade, že si porucha vyžiada osobný servisný zásah servisného technika, zabezpečí ho najneskôr do 4 hodín od nahlásenia poruchy. Ak predávajúci nie je schopný zabezpečiť servisný zásah, do 4 hodín a hrozí vznik škôd na strane Kupujúceho, má Kupujúci právo zabezpečiť si servis na náklady Dodávateľa.
16. Kontaktné údaje pre nahlasovanie požiadavky na servis sú uvedené v časti „Zmluvné strany“ tejto zmluvy.
17. Záruka sa vzťahuje len na predmet zmluvy dodaný Dodávateľom a jej plnenie je podmienené úplným finančným vyrovnaním zmluvných strán.
18. **Zmluvné pokuty**

Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Objednávateľ je povinný zaplatiť Dodávateľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.
2. Objednávateľ je oprávnený znížiť uhrádzanú čiastku konečnej faktúry o 0,05% za každý deň omeškania Dodávateľa pri nedodržaní termínov dohodnutých v tejto zmluve.
3. Objednávateľ je oprávnený uplatniť si zmluvnú pokutu vo výške 0,05% zo sumy konečnej faktúry za každú hodinu omeškania Dodávateľa, minimálne však 400,- Eur pri nedodržaní termínu nástupu na záručný servis v zmysle požiadaviek uvedených v bode 4., kapitoly V. tejto zmluvy.
4. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
5. Nárok na náhradu škody v plnom rozsahu uplatnením zmluvnej pokuty nie je dotknutý.
6. **Ďalšie dojednania**
7. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
8. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ.
9. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.
10. V zmysle Zmluvy o poskytovaní NFP a VZP k Zmluve má prijímateľ/objednávateľ právo bez akýchkoľvek sankcií odstúpiť od zmluvy s Dodávateľom/Predávajúcim v prípade, kedy ešte nedošlo k plneniu zo zmluvy medzi Prijímateľom/objednávateľom a Dodávateľom/Predávajúcim a výsledky administratívnej finančnej kontroly Poskytovateľa (PPA ) neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
11. Pred zaslaním objednávky má Objednávateľ právo vypovedať túto Kúpnu zmluvu od počiatku, bez uvedenia dôvodu a znášania akýchkoľvek nárokov zo strany Dodávateľa.
12. **Záverečné ustanovenia**
13. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
14. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
15. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
16. Táto zmluva nadobúda platnosť dňom podpísania oboma zmluvnými stranami a účinnosť vystavením objednávky.
17. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

|  |  |
| --- | --- |
| V .........................., dňa ..........................V mene Objednávateľa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Meno a priezvisko štatutárneho zástupcuOdberateľ | V ............................., dňa ............................V mene Dodávateľa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Meno a priezvisko štatutárneho zástupcu Dodávateľ  |
|  |  |

Prílohy:

* Príloha č. 1 Cenová ponuka zo dňa
* Príloha č. 2 Informácie o subdodávateľoch